
        REPUBLIKA HRVATSKA
     TRGOVAČKI SUD U SPLITU
STALNA SLUŽBA U DUBROVNIKU
    Dr. Ante Starčevića 23, Dubrovnik
 Posl.br. 7 St-239/18



REPUBLIKA HRVATSKA
R J E Š E N J E

 	Trgovački sud u Splitu, Stalna služba u Dubrovniku, u ime Republike Hrvatske, po sucu tog suda Diani Butigan Granić, kao stečajnom sucu, odlučujući o prijedlogu predlagatelja Financijske agencije -  Regionalni centar Split, Podružnica Dubrovnik, za otvaranje stečajnog postupka nad dužnikom LINA d.o.o., Lumbarda, Lumbarda bb, OIB: 96623693648, dana 05. travnja 2018.g.


r i j e š i o    j e 

Odbacuje se prijedlog predlagatelja Financijske agencije, Regionalni centar Split,Podružnica Dubrovnik,  za otvaranje stečajnog postupka nad dužnikom LINA d.o.o., Lumbarda, Lumbarda bb, OIB: 96623693648.

Obrazloženje
			
	Ovaj sud je dana 23. ožujka 2018. godine zaprimio prijedlog FINA Regionalni centar Split, Podružnica Dubrovnik, za otvaranje stečajnog postupka nad dužnikom LINA d.o.o., Lumbarda, Lumbarda bb, OIB: 96623693648.

Temeljem odredbe čl. 110. Stečajnog zakona (Narodne novine broj: 71/15, u daljnjem tekstu: SZ) Financijska agencija dužna je podnijeti prijedlog za otvaranje stečajnog postupka ako pravna osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana.

FINA je u spis dana 05. travnja 2018. godine dostavila potvrdu iz koje je razvidno da dužnik na dan 05. travnja 2018. godine ima evidentirane neizvršene osnove za plaćanje u neprekidnom razdoblju od 0 dana.

S obzirom da nisu ispunjeni uvjeti za podnošenje prijedloga za otvaranje stečaja iz čl. 110 SZ-a, na temelju spomenutog propisa odlučeno je kao u izreci. 


U Splitu, 05. travnja 2018. godine


 								Stečajni sudac:
	
						              	Diana Butigan Granić





UPUTA O PRAVNOM LIJEKU: 
Protiv ovog rješenja dopušteno je izjaviti žalbu Visokom Trgovačkom sudu Republike Hrvatske u Zagrebu putem ovog suda u tri istovjetna primjerka u roku od 8 dana od dana dostave ovog rješenja.

DN-a:
-  predlagatelju 
- e-oglasna ploča 

